alexandrainst/scandi-wiki huggingface dataset:
Frank Adcock

Frank Ezra Adcock (1886–1968) var en britisk klassisk historiker som var professor i oldtidshistorie ved Universitetet i Cambridge mellom 1925 og 1951. I tillegg til sitt akademiske arbeid, fungerte han også som en kryptograf under både første verdenskrig og andre verdenskrig.

Tidlig liv og utdanning 
Adcock ble født i Desford i Leicester i Leicestershire den 15. april 1886. Han var sønn av Thomas Draper Adcock, leder av Desford Industrial School, og Mary Esther Adcock (født Coltman). Han ble utdannet ved Wyggeston School, en grammar school i Leicester. Han fortsatte med å studere oldtidshistorie ved King's College, University of Cambridge.

Karriere

Akademisk karriere 
I 1911 ble Adcock valgt som en stipendiat og foreleser ved King's College, Cambridge. Han var leder av fakultetet for oldtidshistorie ved Universitetet i Cambridge fra 1925 til 1951, da han pensjonerte seg. Sammen med J. B. Bury og S. A. Cook redigerte han Cambridge Ancient History, som ble utgitt fra 1923 til 1939. Han skrev også ti kapitler av det verket.

Adcock var president i Society for the Promotion of Roman Studier fra 1929 til 1931. Han var også president for Classical Association fra 1947 til 1948.

Militærtjeneste 
Mellom 1915 og 1919, under den første verdenskrig, arbeidet Adcock for etterretningsdivisjonen i Royal Navy. Han fungerte også som  orlogskaptein i Royal Navy frivillige reserve fra 1917 til 1919. Hans viktigste rolle var som oversetter av koder og krypteringsnøkler, og som sådan var han stasjonert i Room 40 av Admiralitetet.

Han arbeidet i Bletchley Park fra 1939 til 1943.

Utmerkelser 
I 1918 ble Adcock utnevnt til Offiser av Order of the British Empire (OBE) for tjenester i forbindelse med Krigen'. Han ble valgt som et Fellow av British Academy (FBA) i 1936. Ved Nyttårsutmerkelsene i 1954 ble det annonsert at han skulle bli gjort til Knight Bachelor. Den 16. februar 1954 ble han slått til ridder av Dronning Elizabeth, dronningmoren, på Buckingham Palace.

Senere i livet 
Den 22. februar 1968 døde Adcock ved King's College, Cambridge.

Referanser 

Personer fra distriktet Hinckley and Bosworth
Britiske kryptologer
Britiske historikere
Briter fra første verdenskrig
Briter fra andre verdenskrig
Fellow of the British Academy
Knights Bachelor
Amiens SC

Amiens Sporting Club er en fransk fotballklubb fra byen Amiens i regionen Hauts-de-France nord i Frankrike, stiftet i 1901.

Spillerstall
Oppdatert 22. oktober 2022.

Utlånte spillere

Referanser

Eksterne lenker 
 

Amiens SC
Amiens SC
1901 i Frankrike
Professor Jay

Joseph Leonard Haule (født 29. desember 1975), mer kjent under artistnavnet Professor Jay, er en tanzaniansk hiphopartist og politiker (Chadema). Han er en av de mest kjente representantene av den tanzanianske musikksjangeren bongo flava, som blander elementer fra vestlig hiphop og tradisjonell tanzaniansk musikk. Han ble valgt inn i Tanzanias nasjonalforsamling for valgkretsen Mikumi Mjini i november 2015.

Referanser 

Tanzanianske musikere
Representanter i Tanzanias nasjonalforsamling
Fødsler i 1975
Personer fra Dar-es-Salaam
Ángelo Sagal

Ángelo Nicolás Sagal Tapia (født 18. april 1993) er en chilensk fotballspiller som spiller for den tyrkiske klubben Gaziantep FK.

Landslaget
Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Chilenske fotballspillere
Spillere i FIFA Confederations Cup 2017
Spillere i Copa América 2019
Fotballspillere for Rangers de Talca
Fotballspillere for CD Huachipato
Fotballspillere for CF Pachuca
Fotballspillere for FC Juárez
Fotballspillere for Denizlispor
Fotballspillere for Gaziantep FK
Fødsler i 1993
William Clarke (kryptograf)

William Francis «Nobby» Clarke (født 1883, død 1961) var en britisk etterretningoffiser og kryptograf som deltok i første og andre verdenskrigene.

Liv og virke 
Clarke ble utdannet ved Harrow School og Magdalen College i Oxford, og var utdannet jurist. Han mottok sin advokatbevilling i 1906 fra sin far, Edward George Clarke, en fremtredende advokat og senere Solicitor-General (viseregjeringsadvokat) for England og Wales.

I 1915 fikk han oppdraget som assisterende paymaster, etter å ha mislyktes i komme igjennom nøkkelhullet for å bli direktør. Han kunne tysk, og i mars 1916 ble med i Room 40. Hans talent var rettet mot informasjonsanalyse snarere enn kodeknekking. Han var på vakt under jyllandsslaget, og ble ikke imponert av den ineffektive håndteringen og distribusjonen av etterretning. Når Clarke og Francis Birch ble valgt i 1919 til å skrive historien om Room 40 førte deres krasse kritikk av marinens bruk av etterretning til at historien ble «undertrykt».

I 1919 ble han medlem av Government Code and Cipher School (GC&CS, dagens GCHQ) og arbeidet i fire år på amerikansk diplomatisk trafikk. I 1924 ble han forfremmet til leder av den nye marinedelen i GC&CS, en post han hadde frem til 1941. Han ble etterfulgt som leder av kollegaen Francis Birch, og deretter konsentrerte han seg med italienske marinekoder inntil han pensjonere seg i oktober 1945.

Clarke ble gravlagt ved Church of All Saints, Selworthy.

Referanser 

Britiske jurister
Britiske kryptologer
Britiske offiserer
Etterretningspersoner
Briter fra første verdenskrig
Briter fra andre verdenskrig
Nyssicus

Se Systematisk inndeling

Nyssicus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, slanke, rødbrunlige trebukker med gulaktige flekker. Antennenene er betydelig lengre enn kroppen hos hannene, omtrent så lange som kroppen hos hunnene, i alle fall de indre leddene med en pigg i spissen. Pronotum er sekskantet, hvelvet med et par knøler. Dekkvingene er omtrent parallellsidige. Beina er påfallende lange, lårene litt klubbeformede.

Levevis 
Larvene lever i død ved, mest av løvtrær.

Utbredelse 
Slekten er utbredt i Mellom- og Sør-Amerika, fra Honduras i nord til Bolivia i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Elaphidiini J. Thomson, 1864
 Slekten Nyssicus Pascoe, 1859
 Nyssicus contaminatus Martins, 2005
 Nyssicus fernandezi Joly & Martinez, 1981
 Nyssicus granulatus Tavakilian & Dalens, 2014
 Nyssicus lobatus Tavakilian & Dalens, 2014
 Nyssicus mendosus Martins, 2005
 Nyssicus quadriguttatus (Swederus, 1787)
 Nyssicus rosalesi Joly & Martinez, 1981
 Nyssicus topographicus Linsley, 1935

Kilder 
 Liste over slektene
 Katalog med utbredelsesdata, amerikanske arter

Eksterne lenker 
 Bildegalleri 
 
 

Cerambycinae
Biller formelt beskrevet i 1853
Tucanti

Se Systematisk inndeling

Tucanti er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende 
En middelsstor, avlang, svart trebukk med rødbrune bein. Antennene er rundt to tredjedeler så lange som kroppen. De seks innerste leddene er utvidete, mørkt brunrøde, ledd tre til og med seks kledt med lange, mørke hår. De ytterste leddene er tynne og gulhvite. Pronotum er nesten sylindrisk, omtrent så langt som bredt. Dekkvingene er jevnbrede, men en litt læraktig overflate og to svake lengderibber.

Levevis 
Larvene lever i død ved, mest av løvtrær.

Utbredelse 
Arten er bare kjent fra Venezuela.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Eligmodermini Lacordaire, 1869
 Slekten Tucanti Martins & Galileo, 2009
 Tucanti plumicornis Martins & Galileo, 2009

Kilder 
 Liste over slektene
 Katalog med utbredelsesdata, amerikanske arter

Eksterne lenker 
 

Cerambycinae
Biller formelt beskrevet i 2009
Bicon

Se Systematisk inndeling

Bicon er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange, svarte trebukker, pronotum og noen ganger også dekkvingene er skarpt røde. Antennene er kortere enn kroppen, de ytterste leddene noe utvidete. Pronotum er tønneformet, uten pigger eller knøler. Dekkvingene er parallellsidige, beina nokså slanke.

Levevis 
Larvene lever i død ved.

Utbredelse 
Slekten er utbredt i Sørøst-Asia, fra det østlige India i vest til Borneo i øst.

Systematisk inndeling  
Gruppen blir gjerne slått sammen med Tillomorphini.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Epipedocerini Gahan, 1906 eller Tillomorphini
 Slekten Bicon Pascoe, 1866
 Bicon bimaculatum Gahan, 1906  
 Bicon luctuosus Holzschuh, 2006  
 Bicon luzonensis Schultze, 1920
 Bicon palawanus Vives, 2020
 Bicon ruficeps Pic, 1922  
 Bicon sanguineus Pascoe, 1866

Kilder 
 Oversikt over artene 
 Cerambycidae of the World - Epipedocerini

Eksterne lenker 
 

Cerambycinae
Dyr formelt beskrevet i 1866
Poecilobrium

Se Systematisk inndeling

Poecilobrium er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende 
En liten, blank, svart trebukk. Antennene er noe kortere enn kroppen. Pronotum er tønneformet, dekkvingene litt bredere enn pronotum, jevnbrede, grovt punkterte.

Utbredelse 
Arten er utbredt i det vestlige Nord-Amerika, nord til Britisk Columbia, øst til New Mexico.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Eumichthini Linsley, 1940
 Slekten Poecilobrium Horn, 1883
 Poecilobrium chalybeum (LeConte, 1873)

Kilder 
 Liste over slektene
 Katalog med utbredelsesdata, amerikanske arter

Eksterne lenker 
 

Cerambycinae
Dyr formelt beskrevet i 1873
Novaeglaucytes

Se Systematisk inndeling

Novaeglaucytes er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende 
En middelsstor trebukk, mørk med lyse striper. Antennene er tynne og omtrent så lange som kroppen. Pronotum er tønneformet. Dekkvingene er jevnt avsmalnende bakover, beina forholdsvis lange.

Utbredelse 
Slekten lever på Ny-Caledonia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Glaucytini Lacordaire, 1869
 Slekten Novaeglaucytes Hayashi, 1961
 Novaeglaucytes albocincta (Chevrolat, 1858)

Kilder 
 Liste over slektene
 Katalog med utbredelsesdata

Eksterne lenker 
 

Cerambycinae
Biller formelt beskrevet i 1858
Hypexilis

Se Systematisk inndeling

Hypexilis er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Ganske små, spinkle og skjøre, lysbrune trebukker. Antennene er lange og tynne, mye lengre enn kroppen. Pronotum er betydelig lengre enn bredt, nesten sylindrisk, litt utvidet bak midten. Dekkvingene er jevnbrede, beina spinkle.

Utbredelse 
Slekten er utbredt i det sørvestlige USA og Mexico.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Graciliini Mulsant, 1839
 Slekten Hypexilis Horn, 1885
 Hypexilis longipennis Linsley, 1935
 Hypexilis pallida Horn, 1885

Kilder 
 Liste over slektene
 Katalog med utbredelsesdata

Eksterne lenker 
 
 
 Bildegalleri 

Cerambycinae
Dyr formelt beskrevet i 1885
Tylonotus

Se Systematisk inndeling

Tylonotus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore (8-18 millimeter), avlange, matte, mørke trebukker, lårene kan være lyse og dekkvingene ha gule flekker. Antennene er kortere enn kroppen. Pronotum er noe bredere enn langt, med rundede sider. Dekkvingene er parallellsidige, avrundet i spissen. Beina er spinkle.

Utbredelse 
Slekten er kjent fra det østlige Nord-Amerika.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Hesperophanini Mulsant, 1839
 Slekten Tylonotus Haldeman, 1847
 Tylonotus bimaculatus Haldeman, 1847
 Tylonotus masoni (Knull, 1928)

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 bugguide.net - bildegalleri over nordamerikanske arter
 
 

Cerambycinae
Dyr formelt beskrevet i 1847
Alloesia

Se Systematisk inndeling

Alloesia er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange trebukker med lange antenner. De er mørke på farge, men pronotum, hode og antenner kan være gulrøde, og dekkvingene kan ha gule striper. Dekkvingene kan også ha blåaktig metallglans. Antennene er tydelig lengre enn kroppen. Pronotum er rundet, dekkvingene jevnbrede.

Utbredelse 
Slekten er utbredt i Mellom-Amerika og det nordlige Sør-Amerika, fra Costa Rica i nord til Ecuador i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Heteropsini Lacordaire, 1869
 Slekten Alloesia Chevrolat, 1862
 Alloesia bicolor Waterhouse, 1880
 Alloesia bivitatta Chevrolat, 1862
 Alloesia chlorophana Chevrolat, 1862
 Alloesia vittata (Fabricius, 1801)

Kilder 
 Liste over slektene
 Katalog med utbredelsesdata

Eksterne lenker 
 
 

Cerambycinae
Biller formelt beskrevet i 1862
Hexocycnidolon

Se Systematisk inndeling

Hexocycnidolon er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, lang og slank, blank, brokete farget trebukk. Antennene er litt lengre enn kroppen, men lange, fine hår på innersiden. Pronotum er sylindrisk og er betydelig lengre enn bredt. Dekkvingene er parallellsidige, livlig  farget i svart, brunt, gult, rødt og hvitt. Beina er nokså lange, lårene røde.

Utbredelse 
Arten er utbredt i Sør-Amerika (Fransk Guyana, Peru og nordlige og sentrale deler av Brasil).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Hexoplonini Martins, 2006
 Slekten Hexocyclidolon Martins, 1960
 Hexocyclidolon unoculum (Bates, 1870)

Kilder 
 Liste over slektene
 Katalog med utbredelsesdata

Eksterne lenker 
 Bildegalleri
 
 

Cerambycinae
Biller formelt beskrevet i 1870
Alcyopis

Se Systematisk inndeling

Alcyopis er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, blanke, avlange trebukker, brunlige til svarte. Antennene er lengre enn kroppen. Pronotum er lengre enn bredt, uten pigger langs kanten, noe knudrete. Dekkvingene er nokså jevnbrede, med markerte, rettvinklede "skuldre" og en liten pigg i spissen. På beina er lårene røde i alle fall ved roten, og litt klubbeformede.

Utbredelse 
Gruppen er utbredt i Mellom- og Sør-Amerika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Ibidionini J. Thomson, 1860
 Understammen Tropidina Martins, 1968
 Slekten Alcyopis Pascoe, 1866
 Alcyopis chalcea Bates, 1874
 Alcyopis cyanoptera Pascoe, 1866
 Alcyopis nigromaculata Aurivillius, 1927
 Alcyopis nigrovittata Gounelle, 1909

Kilder 
 Liste over slektene
 Katalog med utbredelsesdata

Eksterne lenker 
 

Cerambycinae
Dyr formelt beskrevet i 1866
Gastrosarus

Se Systematisk inndeling

Gastrosarus er en slekt av biller som tilhører den artsrike underfamilien Cerambycinae i familien trebukker (Cerambycidae).

Levevis 
Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.

Utbredelse 
Slekten er utbredt på New Zealand.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Molorchini Mulsant, 1873 eller Stenopterini
 Slekten Gastrosarus Bates, 1874
 Gastrosarus lautus Broun, 1893
 Gastrosarus nigricollis Bates, 1874
 Gastrosarus picticornis Broun, 1893
 Gastrosarus urbanus Broun, 1893

Kilder 
 Liste over slektene
 Katalog med utbredelsesdata, Gamle verden

Eksterne lenker 
 
 

Cerambycinae
Dyr formelt beskrevet i 1874
Andre slag om Gaza

Andre slag om Gaza ble utkjempet mellom 17. og 19. april 1917 etter Egyptiske Ekspedisjonsstyrkes nederlag i det første slag om Gaza i mars samme år under kampene i Sinai og Palestina i første verdenskrig. Gaza ble forsvart av den sterkt forskansede osmanske garnisonen, som var blitt vesentlig forsterket etter det første slaget. Den bemannet byens forsvar og en linje av sterke skanser, som strakk seg østover langs veien fra Gaza til Beersheba. Forsvarerne ble angrepet av den Østlige styrkes tre infanteridivisjoner med støtte fra to beredne divisjoner, men forsvarernes styrke, deres forskansninger og artilleristøtten desimerte angriperne.

Som følge av den Egyptiske Ekspedisjonsstyrkes seier i slaget ved Romani, slaget ved Magdhaba og slaget ved Rafah, som var blitt utkjempet mellom august 1916 og januar 1917, hadde ekspedisjonsstyrken trengt den beseirede osmanske hæren østover. Ekspedisjonsstyrken besatte det egyptiske området på Sinaihalvøya, og krysset grensen inn i det osmanske rikets sørlige Palestina-region. Resultatet av det første slaget om Gaza hadde imidlertid vært så nær et nederlag som man kunne komme. I de tre ukene mellom de to slagene var stillingene ved Gaza blitt kraftig forsterket mot et frontalangrep. De sterke stillingene og befestningene viste seg umulige å innta under det katastrofale frontangrepet, hvor ekspedisjonsstyrkens tap i overskred 50 % uten større gevinster.

Kilder og litteratur

Eksterne lenker 
 Download Billeder fra andet slag om Gaza
 Andet slag om Gaza fra The New Zealanders in Sinai and Palestine (1922)

Egypts historie
Palestinas historie
Slag under første verdenskrig med deltagelse av Australia
Slag under første verdenskrig med deltagelse av Italia
Slag under første verdenskrig med deltagelse av New Zealand
Slag under første verdenskrig med deltagelse av Det osmanske rike
Slag under første verdenskrig med deltagelse av Storbritannia
Slag under første verdenskrig med deltagelse av Tyskland
Slag i Midtøsten under første verdenskrig
1917 i Det osmanske rike
Orbelín Pineda

Orbelín Pineda Alvarado (født 24. mars 1996) er en meksikansk fotballspiller som spiller for den greske klubben AEK Athen, på lån fra den spanske klubben Celta Vigo.

Hans bror Onay Pineda er også fotballspiller.

Landslaget 
Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Meksikanske fotballspillere
Spillere i Fotball-VM 2022
Fotballspillere for Querétaro FC
Fotballspillere for CD Guadalajara
Fotballspillere for CDSC Cruz Azul
Fotballspillere for Celta de Vigo
Fotballspillere for AEK Athen
Fødsler i 1996
Jesús Corona

Jesús Manuel Corona Ruíz (født 6. januar 1993) er en meksikansk fotballspiller som spiller for den spanske klubben Sevilla FC.

Landslaget
Han ble tatt ut i s tropp til VM i fotball 2018 i Russland.

Referanser

Eksterne lenker 
 

Meksikanske fotballspillere
Spillere i Fotball-VM 2018
Fotballspillere for CF Monterrey
Fotballspillere for FC Twente
Fotballspillere for FC Porto
Fotballspillere for Sevilla FC
Fødsler i 1993
Nøkleby (Fredrikstad)

Nøkleby (av norrønt mykli og býr, betyr stor gård) er en del av tettstedet Lisleby i Fredrikstad.

Her ligger Nøkleby skole som ble bygd i 1955. Den er en barneskole med ca. 530 elever og 62 ansatte og er demed en av de største barneskolene i kommunene. Den ligger sentralt på Lisleby. Det er SFO fra 1. - 4. klasse på skolen.

Referanser

Bosetninger i Fredrikstad
Gustav Knuth

Gustav Knuth, født 1. juli 1901 i Braunschweig, død 1. februar 1987 i Küsnacht, Sveits, var en tysk skuespiller.

Filmer i utvalg 
1939 : Teppet faller
1940 : Fra Hamburg til Haiti
1944 : Nattfugler i St. Pauli
1946 : Unter den Brücken
1954 : Spionen med de grønne øyne
1955 : Rottene
1955 : Himmel uten stjerner
1955 : Sisi
1956 : Min mann gifter seg
1955 : Sisi - Ungarns dronning
1957 : Robinson skal ikke dø
1959 : Tigerblod
1960 : Piken i kunstsilke 
1961 : Skrythalsen
1964 : Sol og vår, 19 år
1965 : Heidi
1965 : Skarpe skudd i Wien

Referanser

Eksterne lenker 
 

Tyske skuespillere
Fødsler i 1901
Dødsfall i 1987
Ossibia

Se Systematisk inndeling

Ossibia er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore (ca. 12 millimeter), slanke, mørke trebukker. De kan være brunlige, eller mer kontrastrikt fargede. Antennene er lengre enn kroppen og tynne. Pronotum er tønneformet, lengre enn bredt. Dekkvingene er smale og parallellsidige, beina ganske lange.

Utbredelse 
Slekten er vidt utbredt i Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Obriini 
 Slekten Ossibia Pascoe, 1867
 Ossibia angolensis Adlbauer, 2012
 Ossibia cyanoptera Aurivillius, 1914
 Ossibia fuscata (Chevrolat, 1856)
 Ossibia murina (Gerstaecker, 1855)
 Ossibia picata Holzschuh, 1993
 Ossibia zambiensis Adlbauer, 2014

Kilder 
 Liste over slektene
 Katalog med utbredelsesdata 
 Cerambycidae.org - Obriini

Eksterne lenker 
 Bildegalleri
 
 

Cerambycinae
Dyr formelt beskrevet i 1867